ai4bharat/Pralekha huggingface dataset:
সহযোগ মন্ত্রক
জাতীয় সমবায় সম্মেলনে মুখ্য অতিথি হিসেবে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ
নতুন দিল্লি, ২৫ সেপ্টেম্বর, ২০২১
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ নতুন দিল্লিতে মুখ্য অতিথি হিসেবে জাতীয় সমবায় সম্মেলনে যোগ দেন। এই উপলক্ষে সমবায়গুলির সঙ্গে যুক্ত বহু বিশিষ্ট ব্যক্তি উপস্থিত ছিলেন। সমবায় বিষয়ক প্রতিমন্ত্রী শ্রী বিএল ভার্মা, আন্তর্জাতিক সমবায় জোটের সভাপতি ডঃ অ্যরিয়েল গুয়ারকো সহ সমবায় ও কৃষিমন্ত্রকের সচিব এবং ভারতের অগ্রণী সমবায় প্রতিষ্ঠানগুলির প্রতিনিধিরা সম্মেলনে যোগ দেন।
কেন্দ্রীয় স্বরাষ্ট্র ও সমবায় মন্ত্রী ভার্চুয়াল পদ্ধতিতে দেশ ও বিদেশের প্রায় ৬ কোটি সমবায়ের সঙ্গে যুক্ত মানুষের উদ্দেশে ভাষণ দেন। তিনি বলেন, সমবায় সমিতিগুলি ছাড়া দরিদ্র মানুষের কল্যাণ কখনই সম্ভব হত না। অতীতে যখনই দরিদ্র মানুষের কল্যাণের প্রসঙ্গ উঠেছে, তখন পন্ডিত দীনদয়াল উপাধ্যায় প্রথমেই অন্তোদয় ব্যবস্থার কথা বলেছেন। আজ তাঁর জন্মতিথি এবং এমন একটি দিন যা লক্ষ লক্ষ শ্রমিকের কাছে প্রেরণার।
শ্রী শাহ বলেন, স্বাধীনতার ৭৫ বছর পর যখন সমবায় আন্দোলনের প্রয়োজনীয়তা দেখা দিয়েছে, তখন প্রধানমন্ত্রী সমবায় মন্ত্রক গঠন করেছেন। এজন্য কোটি কোটি মানুষের পক্ষ থেকে শ্রী শাহ প্রধানমন্ত্রীকে ধন্যবাদ জানান। দেশে প্রথম সমবায় মন্ত্রী হিসেবে হিসেবে দায়িত্ব গ্রহণ তাঁর কাছে গর্বের বলেও শ্রী শাহ উল্লেখ করেন। সমবায় আন্দোলনের নেতা এবং লক্ষ লক্ষ কর্মীকে আহ্বান জানিয়ে বলেন, এখন সময় এসেছে সমবায় আন্দোলনকে এগিয়ে নিয়ে যাওয়ার।
দেশের উন্নয়নে সমবায়গুলি গুরুত্বপূর্ণ অবদান যোগায় বলে উল্লেখ করে শ্রী শাহ বলেন, এখনও সমবায়গুলির কাছে আরও অনেক কিছু করণীয় রয়েছে। দেশে লক্ষ লক্ষ কৃষক, বঞ্চিত, পিছিয়ে পড়া, দলিত, দরিদ্র মানুষ ও মহিলাদের সার্বিক কল্যাণে সমবায়ের মাধ্যমে উন্নয়নের পথ প্রশস্ত করা যেতে পারে। সমবায়ের প্রাসঙ্গিকতা নিয়ে অনেকেই প্রশ্ন করেন এবং তারা মনে করেন এখন সমবায় আন্দোলন সম্পূর্ণ অপ্রাসঙ্গিক। কিন্তু আমি মনে করি, সমবায় আন্দোলন আজও সমান প্রাসঙ্গিক এবং এখনও অনেক পথ চলা বাকি।
শ্রী শাহ আরও বলেন, সমবায় ক্ষেত্রের সঙ্গে যুক্ত মানুষের আর্থিক স্বচ্ছলতা এখনও কম। কিন্তু সমবায়ের সঙ্গে যুক্ত মানুষের সংখ্যা এত বেশি যে সকলে একত্রিত হয়ে এক বিরাট কর্মী বাহিনী গঠন করতে পারেন। তাই এখন সময় এসেছে সমবায় আন্দোলনের নতুন সূচনা করার। প্রধানমন্ত্রী শ্রী মোদী সমবায় সমিতির মাধ্যমে সমৃদ্ধি সম্ভাবনা রয়েছে বলে বারবার উল্লেখ করেছেন এবং এজন্যই তিনি সমবায় ক্ষেত্রের প্রতি পূর্ণ আস্থা রাখার পরামর্শ দিয়েছেন। দেশের অর্থ ব্যবস্থাকে ৫ লক্ষ কোটি মার্কিন ডলারে নিয়ে যাওয়ার যে লক্ষ্য স্থির হয়েছে, তাতে সমবায় ক্ষেত্র গুরুত্বপূর্ণ অবদান রাখতে পারে।
সমবায় আন্দোলন এক স্বতন্ত্র গ্রামীণ সমাজ গঠন করে নতুন সামাজিক পুঁজির ধারণা দিতে পারে। তিনি সমবায় আন্দোলনের সঙ্গে প্রায় ২৫ বছর যুক্ত রয়েছেন বলে উল্লেখ করে শ্রী শাহ বলেন, সমবায় সমিতিগুলি কোন নীতি-নির্দেশিকার অপেক্ষা না করেই বিপর্যয়ের সময় মানুষের সহায়তায় এগিয়ে আসে। এরকম অনেক সঙ্কট থেকে সমবায় সমিতিগুলি দেশকে উদ্ধার করেছে। সমবায় আন্দোলন ভারতে নতুন কোন ধারণা নয়, বরং ১৯০৪ সাল থেকে এর অস্তিত্ব রয়েছে। সুদীর্ঘ এই সময়ে সমবায়গুলি অনেক উত্থান-পতন দেখেছে। অনেক নতুন সাফল্যের শিখরে পৌঁছেছে। কিন্তু, কোন প্রতিকূলতাতেই সমবায় আন্দোলনের গতি রুদ্ধ হয়নি।
এই উপলক্ষে শ্রী শাহ সমবায় আন্দোলনে অবদান রাখার ক্ষেত্রে মহান ব্যক্তিত্ব যেমন মাধব রাও গোদবলে, বৈকুন্ঠভাই মেহেতা, ত্রিভূবন দাস প্যাটেল, ভিত্তলরাও ভিখে পাতিল প্রমুখের কথা স্মরণ করেন।
CG/BD/AS/
(Visitor Counter : 274
আইনওবিচারমন্ত্রক
বোম্বে হাইকোর্টের অতিরিক্ত বিচারক হিসাবে শ্রীমতী পুষ্প বীরেন্দ্র গণেদীওয়ালা'কে নিয়োগ করেছেন রাষ্ট্রপতি
নতুন দিল্লি, ১৩ ফেব্রুয়ারি, ২০২১
রাষ্ট্রপতি ভারতীয় সংবিধানের ২২৪ অনুচ্ছেদের ধারা  দ্বারা প্রদত্ত ক্ষমতা ব্যবহার করে শ্রীমতী পুষ্প বীরেন্দ্র গণেদীওয়ালা'কে চলতি বছরের ১৩ ফেব্রুয়ারি থেকে এক বছরের জন্য বোম্বে হাইকোর্টের অতিরিক্ত বিচারক হিসাবে নিয়োগ করেছেন। গতকাল ন্যায়-বিচার মন্ত্রকের অন্তর্গত বিচার বিভাগ এ বিষয়ে একটি বিজ্ঞপ্তি জারি করেছে। বিচারপতি শ্রীমতী পুষ্প বীরেন্দ্র গাণেদীওয়ালা ২০০৭ সালে ২৬ অক্টোবর জেলা বিচারক হিসাবে চাকরিতে যোগ দেন এবং মহারাষ্ট্রের বিভিন্ন আদালতে জুডিশিয়াল অফিসার হিসাবে দায়িত্ব সামলেছেন। তিনি মহারাষ্ট্র জুডিশিয়াল একাডেমী এবং ভারতীয় সালিশ কেন্দ্র ও প্রশিক্ষণ প্রতিষ্ঠানে যুগ্ম অধিকর্তা এবং বোম্বে হাইকোর্টের রেজিস্ট্রার জেনারেল হিসাবেও দায়িত্বভার সামলেছেন। তিনি ২০১৯ সালে ১৩ ফেব্রুয়ারি দুই বছরের জন্য বম্বে হাইকোর্টের অতিরিক্ত বিচারক নিযুক্ত হন।
নির্বাচনকমিশন
অন্ধ্রপ্রদেশ, অরুণাচল প্রদেশ, গুজরাট, কর্ণাটক, নাগাল্যান্ড এবং তেলেঙ্গানায় নির্বাচন কমিশনের ব্যয় সংক্রান্ত বিশেষ পর্যবেক্ষক নিয়োগ
নয়াদিল্লি, ২৭ মার্চ, ২০১৯
নির্বাচন কমিশন আসন্ন লোকসভা নির্বাচনে দুই অবসরপ্রাপ্ত আইআরএস আধিকারিক শ্রী গোপাল মুখার্জি এবং শ্রী ডি ডি গোয়েলকে বিশেষ ব্যয় সংক্রান্ত পর্যবেক্ষক নিয়োগ করেছে। ১৯৮০ ব্যাচের আইআরএস আধিকারিক শ্রী গোপাল মুখার্জি কেন্দ্রীয় প্রত্যক্ষ কর পর্ষদের প্রাক্তন সদস্য ছিলেন। তিনি অন্ধ্রপ্রদেশ এবং তেলেঙ্গানার দায়িত্ব পালন করবেন। ১৯৮২ ব্যাচের প্রাক্তন আইআরএস শ্রী ডি ডি গোয়েল আয়কর বিভাগের তদন্ত শাখার মহানির্দেশক ছিলেন। অরুণাচল প্রদেশ এবং নাগাল্যান্ডের দায়িত্ব তাঁকে দেওয়া হয়েছে। আয়কর দপ্তরের তল্লাশি এবং বাজেয়াপ্ত করার কাজের বিষয়ে এই দুই আধিকারিকের প্রচুর অভিজ্ঞতা আছে।
ব্যয় সংক্রান্ত বিশেষ পর্যবেক্ষকরা নির্বাচনী প্রক্রিয়ার নানা বিষয়ে তদারকি করবেন। এছাড়া, অর্থ সহ নানা জিনিসের বিনিময়ে ভোটারদের প্রভাবিত করার মতো অনৈতিক কাজের যেসব অভিযোগ সি-ভিজিল এবং ১৯৫০ হেল্পলাইনের মাধ্যমে পাওয়া যাবে সেগুলির বিরুদ্ধে তাঁরা কঠোর পদক্ষেপ নেবেন।
এছাড়া, কমিশন গুজরাটের জন্য শ্রী শৈলেন্দ্র হান্ডা এবং কর্ণাটকের জন্য শ্রীমতী মধু মহাজনকে অতিরিক্ত দায়িত্ব দিয়েছে। গত ১৯শে মার্চ কমিশন এঁদের বিশেষ ব্যয় সংক্রান্ত পর্যবেক্ষক হিসেবে নিয়োগ করা হয়। নতুন দায়িত্ব পাওয়ার পর শ্রী হান্ডা মহারাষ্ট্র ও গুজরাটে এবং শ্রীমতী মহাজন তামিলানাড়ু ও কর্ণাটকের কাজ করবেন।
CG/CB/DM
(Visitor Counter : 60
স্বাস্থ্যওপরিবারকল্যাণমন্ত্রক
স্বাস্থ্য মন্ত্রকের ই-সঞ্জীবনী ১.৩ কোটি পরামর্শ সম্পূর্ণ করলো
নতুন দিল্লি, ৪ অক্টোবর, ২০২১
স্বাস্থ্য এবং পরিবার কল্যাণ মন্ত্রকের ই-সঞ্জীবনী উদ্যোগ আজ ১.৩ কোটি  পরামর্শ সম্পূর্ণ করলো। ই-সঞ্জীবনী ভারত সরকারের টেলিমেডিসিন উদ্যোগ। স্বাস্থ্য, পরিষেবা প্রদানে ডিজিটাল প্ল্যাটফর্ম হিসেবে এটি সমান্তরাল ভারতীয় স্বাস্থ্য পরিষেবা প্রদান ব্যবস্থায় পরিণত হয়েছে। বর্তমানে প্রতিদিন প্রায় ৯০ হাজার রোগী ই-সঞ্জীবনী প্ল্যাটফর্ম ব্যবহার করে। ই-সঞ্জীবনীর দুটি বিভাগ, চিকিৎসক থেকে চিকিৎসক এবং রোগী থেকে চিকিৎসক সারা ভারতে দূর সঞ্চারের মাধ্যমে পরামর্শ দিচ্ছে। ২০১৯ এ নভেম্বরে স্বাস্থ্য এবং পরিবার কল্যাণ মন্ত্রক দ্বারা সূচিত ই-সঞ্জীবনীর চিকিৎসক থেকে চিকিৎসক পরিকল্পিত হয় ২০২২ এর ডিসেম্বরের মধ্যে হাব অ্যান্ড স্পোক মডেলের মাধ্যমে ভারত সরকারের আয়ুষ্মান ভারত কর্মসূচীর অধীনে ১ লক্ষ ৫০ হাজার কেন্দ্রকে স্বাস্থ্য এবং সুস্থতা কেন্দ্রে রূপায়িত করা। এটি বর্তমানে ২৭ হাজারেরও বেশি স্বাস্থ্য এবং সুস্থতা কেন্দ্রে কার্যকর। এই স্পোকগুলি পরিষেবিত হচ্ছে প্রায় ৩ হাজারটি হাবের দ্বারা। যেগুলি অবস্থিত জেলা হাসপাতাল এবং মেডিকেল কলেজগুলিতে।
ই-সঞ্জীবনী রোগী থেকে চিকিৎসক কর্মসূচিটি শুরু হয় ২০২০র ১৩ই এপ্রিল প্রথম লকডাউনের সময়, যখন দেশের রোগীদের বহির্বিভাগগুলি বন্ধ হয়ে যায়। এটির মাধ্যমে ঘরে থেকেই রোগী বহির্বিভাগের পরিষেবা পেতে পারেন। ৪৩০এর বেশি অনলাইন বহির্বিভাগ আছে ই-সঞ্জীবনী রোগী থেকে চিকিৎসক বিভাগে। ৪ হাজারের বেশি চিকিৎসক টেলিমেডিসিন পরামর্শ দিয়ে থাকেন ই-সঞ্জীবনী প্ল্যাটফর্মে। সেন্টার ফর ডেভলপমেন্ট অফ অ্যাডভ্যান্সড কম্পিউটিংএর মোহালি শাখা উন্নয়ন, রূপায়ণ, পরিচালন এবং স্বাস্থ্যকর্মীদের প্রশিক্ষণ দিয়ে থাকে। মোহালির দলটি বর্তমানে কাজ করছে প্রথম এই ধরনের অভূতপূর্ব প্ল্যাটফর্মের ক্ষমতা বাড়াতে, যে প্ল্যাটফর্ম উল্লেখযোগ্য গতিতে বেড়ে চলেছে। ১০টি রাজ্য ই-সঞ্জীবনী কাজে লাগাতে প্রথম সারিতে আছে। যার মধ্যে অন্যতম পশ্চিমবঙ্গ। এখানে মোট পরামর্শ দেওয়া হয়েছে ৩ লক্ষ ৬৯ হাজার ৪৪১। তার মধ্যে চিকিৎসক থেকে চিকিৎসক বিভাগে ৩ লক্ষ ৬১ হাজার ৪৭৫ এবং রোগী থেকে চিকিৎসক বিভাগে ৭ হাজার ৯৬৬।
CG/AP/SFS
(Visitor Counter : 126
নির্বাচনকমিশন
রাজ্যের মুখ্য নির্বাচনী আধিকারিকদের নিয়ে নির্বাচন কমিশনের বিশেষ সভা
সদ্য সমাপ্ত লোকসভা নির্বাচনের অভিজ্ঞতা সম্পর্কে আলাপ-আলোচনার জন্য রাজ্য ও কেন্দ্রশাসিত অঞ্চলগুলির মুখ্য নির্বাচনী আধিকারিকদের নিয়ে সোমবার নতুন দিল্লিতে নির্বাচন কমিশনের পক্ষ থেকে একটি বিশেষ সভার আয়োজন করা হয়।
লোকসভা নির্বাচনে রাজ্যগুলির নির্বাচনী আধিকারিকদের ভূমিকার প্রশংসা করে মুখ্য নির্বাচন কমিশনার শ্রী সুনীল অরোরা বলেন, অবাধ ও সুষ্ঠু নির্বাচন আয়োজনের ক্ষেত্রে সদ্য সমাপ্ত নির্বাচন আধিকারিকদের সামনে একাধিক চ্যালেঞ্জ ছুড়ে দিয়েছে। নিজামাবাদে অপ্রত্যাশিতভাবে বৈদ্যুতিন ভোটযন্ত্রের ব্যবস্হা করা, দূর্যোগপূর্ণ আবহাওয়া উপেক্ষা করে ওড়িশায় নির্বাচন প্রক্রিয়া সম্পন্ন করা সহ বিভিন্ন অপ্রত্যাশিত পরিস্হিতির কথা উল্লেখ করে শ্রী অরোরা নির্বাচনের মহাযজ্ঞ সফলভাবে শেষ করার জন্য আধিকারিকদের প্রশংসা করেন। রাজ্যগুলির মুখ্য নির্বাচনী আধিকারিকদের ভোটদাতাদের দৃষ্টিভঙ্গি থেকে নির্বাচনী প্রক্রিয়াকে আরও সহজ-সরল করে তুলতে গুরুত্ব দেওয়ার পরামর্শ দেন। তিনি বলেন, ভারতের মতো বিশাল ও বৈচিত্রপূর্ণ দেশে নির্বাচন আয়োজনের ক্ষেত্রে রাজ্যভিত্তিক চ্যালেঞ্জ রয়েছে। নির্বাচন আয়োজনের ক্ষেত্রে উদ্ভুত যেকোন ধরনের প্রয়োজনীয়তা পূরণে রাজ্য ও জেলা নির্বাচনী কার্যালয়গুলিকে কিভাবে সুদৃঢ় করা যায়, সে সম্পর্কে রাজ্যের মুখ্য নির্বাচনী আধিকারিকদের পরামর্শ দেওয়ার প্রস্তাব দেন শ্রী অরোরা।
শ্রী অরোরা আরও জানান, নির্বাচনী প্রক্রিয়ায় সংস্কারের বিষয়টিকে বিবেচনায় রেখে নির্বাচনী নিয়মবিধি, ভোটকেন্দ্র পরিচালনা, ভোটদান প্রক্রিয়া ও ভোটের কাজে ব্যবহৃত সামগ্রী, ভোটকর্মীদের দক্ষতা বৃদ্ধি, তথ্যপ্রযুক্তির ব্যবহার, ব্যয় সাশ্রয় এবং সংবাদমাধ্যমের হস্তক্ষেপ-সহ নির্বাচনী প্রক্রিয়ার সঙ্গে যুক্ত বিভিন্ন বিষয় নিয়ে পর্যালোচনার জন্য রাজ্যের মুখ্য নির্বাচনী আধিকারিক-সহ কমিশনের আধিকারিকদের নিয়ে ন’টি কর্মীগোষ্ঠী গঠন করা হয়েছে। গঠিত প্রতিটি কর্মীগোষ্ঠী সংশ্লিষ্ট বিষয়গুলি নিয়ে আলাপ-আলোচনা করবে এবং আগামী অগাস্ট মাস নাগাদ তাদের প্রস্তাবনা কমিশনকে জানাবে। মুখ্য নির্বাচনী আধিকারিকরা ব্যক্তিগতভাবেও সংশ্লিষ্ট রাজ্য সম্পর্কিত অভিজ্ঞতা কমিশনকে জানাতে পারেন।
সভায় নির্বাচন কমিশনার শ্রী অশোক লাভাসা ভোটদাতাদের প্রত্যাশা পূরণে এবং সহজেই তাদের নাম নথিভুক্তিকরণ-সহ নির্বাচনী প্রক্রিয়ায় অংশগ্রহণের জন্য আধিকারিকদের আরও বেশি করে প্রযুক্তি ব্যবহারের প্রয়োজনীয়তার ওপর গুরুত্ব দেন। নির্বাচনী ব্যবস্হাকে আরও সুষ্ঠু ও মসৃণ করে তুলতে তিনি রাজ্যগুলির মুখ্য নির্বাচনী আধিকারিকদের স্বল্প মেয়াদী, মধ্য মেয়াদী ও দীর্ঘ মেয়াদী আইনি পরামর্শ প্রদানের আহ্বান জানান। সভায় নির্বাচন কমিশনার শ্রী সুশীল চন্দ্র নির্বাচনী প্রক্রিয়ার আরও মানোন্নয়নে প্রযুক্তির ব্যবহার বাড়ানোর ওপর জোর দেন।
২০১৯-এর সাধারণ নির্বাচন সফলভাবে আয়োজন করার জন্য নির্বাচন কমিশনের পক্ষ থেকে রাজ্যগুলির মুখ্য নির্বাচনী আধিকারিক, কমিশনর আধিকারিক-সহ বুথভিত্তিক নির্বাচনী আধিকারিকদের ধন্যবাদ জানানো এবং তাদের ভূমিকার প্রশংসা করা হয়।
(Visitor Counter : 46
প্রধানমন্ত্রীরদপ্তর
জেনারেল ইলেকট্রিকের সিইও, এইচ. লরেন্স কাল্প জুনিয়রের সঙ্গে প্রধানমন্ত্রীর সাক্ষাৎ
নয়াদিল্লি, ২২ জুন, ২০২৩
প্রধানমন্ত্রী শ্রী নরেন্দ্র মোদী জেনারেল ইলেকট্রিকের সিইও মি. এইচ. লরেন্স কাল্প জুনিয়রের সঙ্গে সাক্ষাৎ করেছেন।
প্রধানমন্ত্রী ভারতে উৎপাদন ক্ষেত্রে দীর্ঘমেয়াদী প্রতিশ্রুতির জন্য জেনারেল ইলেক্ট্রিকের প্রশংসা করেছেন। প্রধানমন্ত্রী এবং মি. কাল্প জুনিয়র ভারতে উৎপাদনকে উৎসাহিত করার জন্য জেনারেল ইলেকট্রিকের প্রযুক্তি সহযোগিতা নিয়ে বিস্তারিত আলোচনা করেছেন।
প্রধানমন্ত্রী জেনারেল ইলেকট্রিককে ভারতে পুনর্নবীকরণযোগ্য শক্তি এবং বিমান পরিবহন ক্ষেত্রে আরও গুরুত্বপূর্ণ ভূমিকা নেওয়ার আহ্বান জানান।
(CG/SS/NS …22.06.23 ….
অর্থমন্ত্রক
পণ্য ও পরিষেবা প্রদানের মাশুল হার পরিবর্তন নিয়ে জিএসটি পরিষদের সিদ্ধান্ত
নয়াদিল্লি, ২১ জুন, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরহিত্যে শুক্রবার নতুন দিল্লিতে পণ্য ও পরিষেবা কর  পর্ষদের ৩৫তম বৈঠক অনুষ্ঠিত হয়। কেন্দ্রে নতুন সরকার গঠিত হওয়ার পর এটিই ছিল পরিষদের প্রথম বৈঠক। বৈঠকে বিভাগীয় প্রতিমন্ত্রী শ্রী অনুরাগ সিং ঠাকুর ছাড়াও রাজস্ব সচিব শ্রী অজয় ভূষণ পাণ্ডে এবং অর্থ মন্ত্রকের পদস্থ আধিকারিকরা উপস্থিত ছিলেন। পরিষদের বৈঠকে পণ্য ও পরিষেবা প্রদানের ক্ষেত্রে জিএসটি হারে পরিবর্তন বিষয়ে কয়েকটি প্রস্তাব দেওয়া হয়।
বৈদ্যুতিন যানবাহন, চার্জার এবং বৈদ্যুতিন যানবাহন ভাড়া নেওয়ার ক্ষেত্রে জিএসটি ছাড় সংক্রান্ত বিষয়ে পরিষদ প্রস্তাব দিয়েছে যে, এই বিষয়টি ‘ফিটমেন্ট কমিটি’র কাছে খতিয়ে দেখার জন্য পাঠানো হবে এবং ঐ কমিটির সিদ্ধান্ত পরিষদের পরবর্তী বৈঠকে পেশ করা হবে।
দিল্লি হাইকোর্টের নির্দেশের প্রেক্ষিতে জিএসটি পরিষদের পক্ষ থেকে নির্দেশ দেওয়া হয়েছে যে, বিদ্যুৎশক্তি উৎপাদন ব্যবস্থা এবং বায়ুশক্তি উৎপাদনের টার্বাইন সংক্রান্ত বিষয়ে পণ্য ও পরিষেবার মূল্য নির্ধারণ সম্পর্কিত বিষয়গুলি ‘ফিটমেন্ট কমিটি’র কাছে পাঠানো হবে। সংশ্লিষ্ট বিষয়ে কমিটির প্রস্তাব জিএসটি পরিষদের পরবর্তী বৈঠকে জানানো হবে।
একইভাবে, লটারি সংক্রান্ত বিষয়ে যে মন্ত্রীগোষ্ঠী গঠিত হয়েছিল, তার রিপোর্ট জিএসটি পরিষদের কাছে জমা পড়েছে। লটারি সংক্রান্ত মাশুলের বিভিন্ন বিষয় নিয়ে বিস্তারিত আলাপ-আলোচনার পর জিএসটি পরিষদ প্রস্তাব দিয়েছে যে, কর আরোপ সংক্রান্ত বিষয়গুলির ক্ষেত্রে অ্যাটর্নি জেনারেলের আইনি মতামত নেওয়া প্রয়োজন।
CG/BD/DM
(Visitor Counter : 96
প্রধানমন্ত্রীরদপ্তর
প্রধানমন্ত্রী সিন্ধ্রি সফরে, ঝাড়খন্ডে একগুচ্ছ উন্নয়ন প্রকল্পের শিলান্যাস করেছেন
নয়াদিল্লি, ২৫ মে, ২০১৮
প্রধানমন্ত্রী শ্রী নরেন্দ্র মোদী আজ সিন্ধ্রিতে এক অনুষ্ঠানে কেন্দ্রীয় সরকার এবং ঝাড়খন্ড সরকারের বিভিন্ন প্রকল্পের শিলান্যাস করেন। এই প্রকল্পগুলি হল-
- হিন্দুস্হান উর্বরক এবং রসায়ন লিমিটেডের সিন্ধ্রি সার প্রকল্পের পুনরুজ্জীবন
- ভারতের গ্যাস কর্তৃপক্ষের উদ্যোগে রাঁচি শহর গ্যাস বিতরন প্রকল্প
- দেওঘরে অল ইন্ডিয়া ইন্সিটিটিউট অফ মেডিক্যাল সায়েন্সেস 
- দেওঘর বিমানবন্দরের উন্নয়ন প্রকল্প
- পত্রাতু সুপার থার্মাল পাওয়ার প্রজেক্ট
তিনি জনঔষধী কেন্দ্র স্হাপনের জন্য সমঝোতা বিনিময় অনুষ্ঠানও প্রত্যক্ষ করেন।
এই উপলক্ষে আয়োজিত অনুষ্ঠানে প্রধানমন্ত্রী ভগবান বীরসা মুন্ডার প্রতি শ্রদ্ধা নিবেদন করেন। তিনি বলেন, রাজ্য সরকার এবং কেন্দ্রীয় সরকার একযোগে ঝাড়খন্ডের দ্রুত উন্নয়নের লক্ষ্যে কাজ করে যাচ্ছে।
প্রধানমন্ত্রী বলেন, যেসব প্রকল্পের জন্য আজ ভিত্তিপ্রস্তর স্হাপন করা হয়েছে, তার জন্য মোট ব্যয় হবে ২৭ হাজার কোটি টাকা। তিনি বলেন, এইসব উন্নয়ন প্রকল্পগুলি ঝাড়খন্ডের যুবকদের জন্য বিভিন্ন ধরনের সুযোগ সৃষ্টি করবে।
শ্রী মোদী বলেন, যখন তিনি প্রধানমন্ত্রী পদের দায়িত্ব গ্রহন করেছিলেন, তখন দেশের ১৮ হাজার গ্রামে বিদ্যুৎ সংযোগ ছিল না। আমরা এইসব গ্রামে মানুষের জীবনকে আলোকোজ্জ্বল করে তুলতে কাজ করেছি এবং এইসব জায়গায় বিদ্যুতের সংযোগ নিয়ে গেছি। আমরা আরও এক পা এগিয়ে ভারতের প্রত্যেকটি পরিবারে বিদ্যুৎ সংযোগ দেওয়ার উদ্যোগ গ্রহন করেছি।
তিনি বলেন, যেসব সার কারখানাগুলি দীর্ঘদিন ধরে বন্ধ হয়েছিল, সেগুলি পুনরুজ্জীবনের জন্য উদ্যোগ গ্রহন করা হয়েছে। পূর্ব ভারত এর ফলে সর্বাধিক উপকৃত হবে।
প্রধানমন্ত্রী বলেন, ঝাড়খন্ডে এইমস স্হাপনের ফলে এই রাজ্যের স্বাস্হ্য পরিষেবা ক্ষেত্রে রূপান্তর আসবে। দরিদ্র মানুষরা উচ্চমানের স্বাস্হ্য পরিষেবা পাবেন।
প্রধানমন্ত্রী বলেন, কেন্দ্রীয় সরকার বিমান ভ্রমণকে সবার নাগালের মধ্যে এনেছে এবং সুলভ করেছে।
CG/PB/NS/…
(Visitor Counter : 38
তথ্যওসম্প্রচারমন্ত্রক
মার্টিন স্কোরসেজে এবং ইস্তেভান জাবোকে সত্যজিৎ রায় লাইফটাইম অ্যাওয়ার্ডে সম্মানিত করা হবে
কেন্দ্রীয় মন্ত্রী শ্রী অনুরাগ সিং ঠাকুর গোয়ায় ৫২তম ভারতের আন্তর্জাতিক চলচ্চিত্র উৎসবের প্রেক্ষিতে গুরুত্বপূর্ণ ঘোষণা করেছেন
নয়াদিল্লী, ২২ অক্টোবর, ২০২১
তথ্য ও সম্প্রচার মন্ত্রী শ্রী অনুরাগ সিং ঠাকুর জানান, গোয়ায় ৫২তম ভারতের আন্তর্জাতিক চলচ্চিত্র উৎসবে সত্যজিৎ রায় লাইফটাইম অ্যাওয়ার্ড দেওয়া হবে মার্টিন স্কোরসেজে এবং ইস্তেভান জাবোকে। হাঙ্গেরির চলচ্চিত্র পরিচালক ইস্তেভান জাবো ১৯৬৬ সালে ফাদার, ১৯৮১ সালে মেফিস্তো-র মতো বিখ্যাত চলচ্চিত্র নির্মাণ করেছেন। হলিউডের নতুন ধারার চলচ্চিত্র নির্মাতা মার্টিন স্কোরসেজে তাঁর বিভিন্ন চলচ্চিত্রের জন্য পরিচিত। শ্রী ঠাকুর এই পুরস্কার প্রাপকদের নাম ঘোষণা করে বলেন, ভারত হল কথকতার দেশ। আমাদের গল্পগুলি সারা পৃথিবীর সঙ্গে সাযুজ্য রেখে রচিত হয়। তাই ভারত বিষয়বস্তুর উপমহাদেশ হিসেবে পরিচিত। ২০-২৮ নভেম্বর ভারতের সবথেকে জনপ্রিয় চলচ্চিত্র উৎসবের ৫২তম পর্ব সমুদ্র সৈকতে অবস্থিত রাজ্যটিতে আয়োজিত হবে।
ওটিটি প্ল্যাটফর্মগুলির সঙ্গে চুক্তি
মন্ত্রী জানান এবারই প্রথম নেটফ্লিক্স, অ্যামাজন প্রাইম, জি-৫, ভুট এবং সোনি লিভের মতো প্রথম সারির ওটিটি প্ল্যাটফর্মগুলিকে এই চলচ্চিত্র উৎসবে আহ্বান জানানো হয়েছে। প্যারিসের বিখ্যাত প্রতিষ্ঠান গোবেলিন্স- স্কুল ল্য ইমেজ’এর সঙ্গে তিনদিন ধরে ভার্চুয়াল মাস্টার ক্লাসের আয়োজন করেছে। সোনি লিভ স্ক্যাম ১৯৯২-এ কাহিনীকার সুনীত পুরোহিত এবং সৌরভ দে-কে নিয়ে একটি মাস্টারক্লাসের প্রস্তাব দিয়েছে। ইন্দ্রনীল চক্রবর্তী এই অনুষ্ঠানটি পরিচালনা করবেন। জি-৫ পেজ অ্যান্ড ভুপতি সিরিজকে নিয়ে তাদের প্রজোজনা ব্রেক পয়েন্ট এই উৎসবে প্রদর্শন করবে।
আজাদি কা অমৃত মহোৎসবের অঙ্গ হিসেবে ৭৫জন সৃজনশীল ব্যক্তিত্বকে স্বীকৃতি:-
তথ্য ও সম্প্রচার মন্ত্রী জানিয়েছেন দেশের তরুণ সম্ভাবনাময় চলচ্চিত্র জগতের সঙ্গে যুক্ত ব্যক্তিদের সঙ্গে চলচ্চিত্র শিল্পের পুরোধাদের মতবিনিময়ের জন্য একটি বিশেষ আয়োজন করা হবে। ৩৫ বছরের কম ৭৫জন সৃজনশীল ব্যক্তিত্বকে দেশজুড়ে একটি প্রতিযোগিতার মধ্য দিয়ে বাছাই করা হবে। এই প্রতিযোগিতায় অংশগ্রহণ করার জন্য আবেদনপত্র জমা দেওয়ার শেষ তারিখ ৩০ অক্টোবর। এ বিষয়ে বিস্তারিত জানার জন্য নিচের ওয়েবসাইট দুটিতে ক্লিক করুন।
ব্রিকস চলচ্চিত্র উৎসব
শ্রী ঠাকুর জানিয়েছেন প্রথমবারের মতো ব্রিকস গোষ্ঠীভুক্ত ৫টি দেশ ব্রাজিল, রাশিয়া, দক্ষিণ আফ্রিকা, চীন ও ভারত এবারের উৎসবে ফোকাস কান্ট্রিজ । কার্লোস সাউরার ‘দ্য কিং অফ অল দ্য ওয়ার্ল্ড’ এবারের উৎসবের উদ্বোধনী চলচ্চিত্র। প্রায় ৩০টি ফিল্ম এই উৎসবে দেখানো হবে। দিলীপ কুমার, বুদ্ধদেব দাশগুপ্ত, সুমিত্রা ভাবে, সঞ্চারী বিজয়, সুরেখা সিক্রি, জ্যাঁ পল বেলমন্দ, বারটেন্ড সেভেনিয়ার, ক্রিস্টোফার প্লামার ও জ্যাঁ ক্লাইজে ক্যারিয়ারকে এই উৎসবে বিশেষভাবে শ্রদ্ধা জানানো হবে।
রেট্রোসপেকটিভ শাখায় হাঙ্গেরির চলচ্চিত্রকার মিঃ বেলা টার, মিঃ আন্দ্রেই কনচালোভটকি, শ্রী রজনীকান্তের ছবি দেখানো হবে। উৎসবে জেম্স বন্ড খ্যাত স্যার শ্যন ক্যানোরিকে বিশেষভাবে শ্রদ্ধা জানানো হবে।
CG/CB/NS
(Visitor Counter : 156
বিজ্ঞানওপ্রযুক্তিমন্ত্রক
কল্যাণীর ন্যাশনাল ইন্সটিটিউট অফ বায়োমেডিকেল জিনোমিক্স-এ ভারত আন্তর্জাতিক বিজ্ঞান উৎসবের অঙ্গ হিসাবে সচেতনতা কর্মসূচির আয়োজন
কলকাতা, ২৯ সেপ্টেম্বর, ২০১৮
চতুর্থ ভারত আন্তর্জাতিক বিজ্ঞান উৎসবের ভূমিকা হিসাবে শুক্রবার  কল্যাণীর ন্যাশনাল ইন্সটিটিউট অফ বায়োমেডিকেল জেনোমিক্স  – এ এক সচেতনতা কর্মসূচির আয়োজন করা হয়। উল্লেখ করা যেতে পারে, এই বিজ্ঞান উৎসব আগামী ৫ থেকে ৮ই অক্টোবর লক্ষ্ণৌতে অনুষ্ঠিত হবে। কল্যাণীর বায়োমেডিকেল জেনোমিক্স প্রতিষ্ঠানের এই অনুষ্ঠানে বহু ছাত্রছাত্রী, শিক্ষক-শিক্ষিকা সহ বিজ্ঞানীরা অংশ নেন। এই উপলক্ষে কল্যাণী ও কাঁচরাপাড়া অঞ্চলের বিভিন্ন বিদ্যালয়ের প্রায় শতাধিক ছাত্রছাত্রী শিক্ষক-শিক্ষিকাদের সঙ্গে কল্যাণীর প্রতিষ্ঠানটি ঘুরে দেখে সেখানকার কাজকর্ম সম্পর্কে জানতে পারেন। চিকিৎসা-বিজ্ঞান ক্ষেত্রে সর্বাধুনিক গবেষণা ও উন্নয়ন সম্পর্কে সচেতন করে তোলার উদ্দেশ্যেই এই কর্মসূচির আয়োজন করা হয়।
অনুষ্ঠানে ন্যাশনাল ইন্সটিটিউট অফ বায়োমেডিকেল জেনোমিক্স – এর নির্দেশক তথা অধ্যাপক শ্রী সৌমিত্র দাস ভাষণ দেন। এরপর, ভারত আন্তর্জাতিক বিজ্ঞান উৎসব সম্পর্কে সচেতনতামূলক এক শিবিরের আয়োজন করা হয়। বিজ্ঞান ক্ষেত্রের আধুনিক অগ্রাগতি সম্পর্কে সচেতনতা গড়ে তুলতে এই শিবিরের আয়োজন করা হয়। এছাড়াও, ছাত্রছাত্রীরা ঐ প্রতিষ্ঠানটির বিভিন্ন গবেষণাগার ঘুরে দেখার এবং সেখানকার গবেষকদের সঙ্গে মতবিনিময়ের সুযোগ পান। সেইসঙ্গে, বিভিন্ন বিষয়, যেমন – সেল ও মাইক্রো বায়োলজি, মলিক্যুলার বায়োলজি, জেনোমিক্স এবং কম্পিউটেশনাল বায়োলজি বিষয়ে ছাত্রছাত্রীদের বিভিন্ন তথ্য জানানো হয়।
বিজ্ঞান ও প্রযুক্তি ক্ষেত্রে সর্বশেষ অগ্রগতি সম্পর্কে ছাত্রছাত্রীদের সচেতন করে তুলতে এক বিশেষ কর্মসূচিরও আয়োজন করা হয়। উদ্দেশ্য ছিল – গবেষণাগারগুলির কাজকর্ম সম্পর্কে সাধারণ মানুষের মধ্যে জানার যে আগ্রহ রয়েছে, তা পূরণ করা। বায়োমেডিকেল জেনোমিক্স বিজ্ঞানের ক্ষেত্রে সর্বাধুনিক অগ্রগতিগুলি সম্পর্কে সাধারণ মানুষকে জানানোর পাশাপাশি কেন্দ্রীয় সরকারের বিভিন্ন উদ্যোগ এবং ডিজিটাল অগ্রগতির সঙ্গে সর্বাধুনিক প্রযুক্তির সমন্বয় গড়ে তুলতেই এই ধরণের কর্মসূচি গ্রহণ করা হয়েছে। অনুষ্ঠানে বিজ্ঞান ক্ষেত্রে কেন্দ্রীয় সরকার যে সমস্ত উদ্যোগ নিয়েছে, সেগুলি সম্পর্কেও আলাপ-আলোচনা করা হয়, যাতে দেশের সার্বিক উন্নয়নে বিজ্ঞান ও প্রযুক্তির অগ্রগতিকে সুষ্ঠুভাবে কাজে লাগানো যায়।
CG/BD/SB…
(Visitor Counter : 64
নির্বাচনকমিশন
মণিপুর বিধানসভায় শূন্য পদের উপনির্বাচনের সূচী
নতুন দিল্লি, ৫ই অক্টোবর, ২০২০
কমিশন মণিপুরের বিধানসভায় নিম্নলিখিত ৩টি শূন্য আসনের জন্য উপনির্বাচন করার সিদ্ধান্ত নিয়েছে।
|
|
ক্রমিক নং
|
|
রাজ্য
|
|
বিধানসভা কেন্দ্রের নম্বর এবং নাম
|
|
১
|
|
মণিপুর
|
|
২২ – ওয়াংগোই
|
|
২
|
|
মণিপুর
|
|
৫১ – সাইতু 
|
|
৩
|
|
মণিপুর
|
|
৬০ - সিংঘাত
স্থানীয় উৎসব, আবহাওয়া পরিস্থিতি, বাহিনী চলাচল, মহামারী ইত্যাদি বিভিন্ন বিষয় বিবেচনা করে কমিশন নিম্নলিখিত সূচী অনুযায়ী শূন্যপদগুলিতে উপনির্বাচন করার সিদ্ধান্ত নিয়েছে।
|
|
নির্বাচনী নির্ঘন্ট
|
|
সূচী
|
|
বিজ্ঞপ্তি জারির তারিখ
|
|
১৩.১০.২০২০ 
|
|
মনোনয়ন জমা দেওয়ার শেষ তারিখ
|
|
২০.১০.২০২০ 
|
|
স্ক্রুটিনির তারিখ
|
|
২১.১০.২০২০ 
|
|
মনোনয়ন প্রত্যাহারের শেষ তারিখ
|
|
২৩.১০.২০২০ 
|
|
ভোট গ্রহণের তারিখ
|
|
০৭.১১.২০২০ 
|
|
গণনার তারিখ
|
|
১০.১১.২০২০ 
|
|
নির্বাচনী প্রক্রিয়া শেষ হওয়ার তারিখ
|
|
১২.১১.২০২০ 
১. ভোটার তালিকাঃ-
০১.০১.২০২০ তে প্রকাশিত ভোটার তালিকা অনুযায়ী ভোট নেওয়া হবে।
২. ইলেক্ট্রনিক ভোটিং মেশিন  এবং ভিভিপ্যাট -
উপরোক্ত উপনির্বাচনের জন্য যথেষ্ট সংখ্যক ইভিএম এবং ভিভিপ্যাটের ব্যবস্থা করা হয়েছে।
৩) ভোটদাতা চিহ্নিতকরণঃ-
চলতি প্রথা মেনেই উপরোক্ত উপনির্বাচনে ভোটগ্রহণের সময় ভোটদাতাদের পরিচয় চিহ্নিতকরণ বাধ্যতামূলক। ইলেক্টোরাল ফটো আইডেনটিটি কার্ড  ভোটদাতা চিহ্নিত করণের প্রধান নথি। কোনো ভোটদাতাই যাতে ভোটদান থেকে বঞ্চিত না হন, তাহলে ভোটার তালিকায় নাম থাকলে নিম্নলিখিত বিকল্প পরিচয় পত্র গ্রাহ্য হবে।
১) আধার কার্ড
২) এমএনআরইজিএ জব কার্ড
৩)প্যান কার্ড
৪) ব্যাঙ্ক এবং পোস্ট অফিসের দেওয়া ফটোসহ পাশ বই।
৫) শ্রমমন্ত্রকের কর্মসূচীতে দেওয়া স্বাস্থ্য বীমা স্মার্ট কার্ড।
৬) ড্রাইভিং লাইসেন্স।
৭) পাসপোর্ট
৮) কর্মচারীদের নিজ প্রতিষ্ঠানের দেওয়া পরিচয়পত্র।
৯) এনপিআর এর অধীনে আরজিআই -এর দেওয়া স্মার্টকার্ড।
১০) ছবি সহ অবসর ভাতার নথি।
১১) সাংসদ, বিধায়ক, বিধান পরিষদের সদস্যদের সরকারী পরিচয় পত্র।
৪. আদর্শ আচরণ বিধিঃ-
বিধানসভা কেন্দ্রগুলি আংশিক বা সম্পূর্ণভাবে যে জেলার অন্তর্ভুক্ত সেখানে অবিলম্বে আদর্শ আচরণবিধি বলবৎ হবে। আদর্শ আচরণ বিধির আওতায় পড়বেন সব প্রার্থী, রাজনৈতিক দল এবং সংশ্লিষ্ট রাজ্য সরকার। কেন্দ্রীয় সরকারের ওপরেও আদর্শ আচরণ বিধি প্রযোজ্য।
৬ই মার্চ ২০২০’র পত্র নম্বর ৩/৪/২০২০/এসডিআর/ভলিউম ৩ এবং ১৬ই সেপ্টেম্বর ২০২০-র পত্র নম্বর ৩/৪/২০১৯/এসডিআর/ভলিউম ৪ মোতাবেক প্রার্থী এবং সংশ্লিষ্ট রাজনৈতিক দলের দ্বারা অপরাধমূলক বিজ্ঞপ্তি জারি করতে হবে।
৮০ বছরের উপর বরিষ্ঠ নাগরিক এবং পিডব্লুডি ভোটদাতাদের জন্য পোস্টাল ব্যালটের সুবিধা, নির্বাচনী ব্যয় ব্যবস্থাপনা ইত্যাদি সহ অন্যান্য নির্দেশ উপরোক্ত উপনির্বাচনে প্রযোজ্য হবে।
৫. কোভিড – ১৯ এর সময় উপনির্বাচন পরিচালনার জন্য বিস্তারিত নীতি নির্দেশিকা যা পালন করতে হবেঃ-
কোভিড – ১৯ এর সংক্রমণের পরিপ্রেক্ষিতে কমিশন ২০২০-র ২১শে অগাস্টে জারি করা বিস্তারিত নীতি নির্দেশিকা কঠোরভাবে পালন করতে হবে উপনির্বাচনের সময়। কমিশনের ওয়েবসাইটে এই সংক্রান্ত বিবরণী পাওয়া যাবে।
CG/AP/SFS
(Visitor Counter : 73
যুবওক্রীড়াবিষয়কমন্ত্রক
অলিম্পিক এবং এশিয়ান গেমসের মতো আন্তর্জাতিক ক্রীড়া প্রতিযোগিতায় ভারতীয় ক্রীড়া বিদদের দক্ষতা ক্ষেত্রে উৎসাহ যোগাতে সরকার একাধিক পদক্ষেপ গ্রহণ করেছে : শ্রী অনুরাগ ঠাকুর
নতুন দিল্লি, ২৯ জুলাই, ২০২১
অলিম্পিক এবং এশিয়ান গেমস সহ একাধিক আন্তর্জাতিক প্রতিযোগিতাকে ঘিরে প্রস্তুতি প্রতিনিয়তই চলতে থাকে। ক্রীড়া বিদদের প্রস্তুতির জন্য প্রশিক্ষণ এবং যথাযথ সরঞ্জামের ব্যবস্থা করা হয়। জাতীয় ক্রীড়া সংস্থা ‘সহায়তা প্রকল্প’-এর আওতায় অলিম্পিক সহ আন্তর্জাতিক খেলাধুলোর জন্য ক্রীড়া বিদদের প্রস্তুতিতে যথাযথ সাহায্য প্রদান করে থাকে। ভারত এবং বিদেশে প্রশিক্ষণের জন্য ব্যবস্থা করা, ভারতীয় ও বিদেশী প্রশিক্ষককে নিযুক্ত করা, প্রশিক্ষণ সরঞ্জামের ব্যবস্থা, চোটের জন্য চিকিৎসা বীমার সুবিধা ইত্যাদি নানা পদক্ষেপ গ্রহণ করা হয়।
পাশাপাশি অলিম্পিক এবং এশিয়ান গেমসের জন্য ক্রীড়া বিদদের প্রস্তুত করতে সরকার একাধিক পদক্ষেপ গ্রহণ করেছে। টার্গেট অলিম্পিক পোডিয়াম স্কিম -এর আওতায় সরকার ক্রীড়া বিদদের প্রস্তুতির জন্য সাহায্য প্রদান করেছে। এমনকি টোকিও অলিম্পিকে ভারতীয় ক্রীড়া বিদের দলকে সবরকম সহায়তার জন্য এক উচ্চ পর্যায়ের কমিটি গঠন করা হয়েছে। খেলাধুলো যদিও রাজ্যের আওতাভুক্ত, তবুও কেন্দ্রীয় সরকার একাধিক প্রকল্প গ্রহণের মাধ্যমে দেশের ক্রীড়া বিদদের প্রতিভা বিকাশে সাহায্য করে চলেছে। ‘খেলো ইন্ডিয়া’ প্রকল্পের মাধ্যমে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে সংশ্লিষ্ট ক্রীড়া বিদদের আর্থিক সহায়তার জন্য অনুদান দিয়েছে। এমনকি স্পোর্টস অথরিটি অফ ইন্ডিয়া ক্রীড়া বিদদের প্রশিক্ষণের জন্য একাধিক প্রশিক্ষণ কেন্দ্রের ব্যবস্থা করেছে। অলিম্পিক, প্যারা অলিম্পিক, এশিয়ান গেমস, প্যারা এশিয়ান গেমস, ওয়ার্ল্ড কাপ, ওয়ার্ল্ড চ্যাম্পিয়ন শিপ, কমনওয়েলথ গেমসে পদক প্রাপ্তদের জন্য ‘মেধাবী ক্রীড়া বিদদের পেনশন প্রকল্প’-এর আওতায় মাসিক পেনশনের ব্যবস্থাও করেছে যুব বিষয়ক ও ক্রীড়া মন্ত্রক। এমনকি পন্ডিত দীনদয়াল উপাধ্যায় জাতীয় কল্যাণ তহবিল প্রকল্প কার্যকর করার মাধ্যমে আর্থিক দুরবস্থায় থাকায় ক্রীড়া ব্যক্তিত্বদের এককালীন ৫ লক্ষ টাকা পর্যন্ত আর্থিক সহায়তার ব্যবস্থাও করেছে মন্ত্রক। পাশাপাশি চিকিৎসার জন্য ১০ লক্ষ টাকা পর্যন্ত সহায়তা দেওয়া হবে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ ঠাকুর।
CG/SS/SKD
(Visitor Counter : 118